钦定古今图书集成/方舆汇编/职方典/第1251卷 > 《吴志》长沙贼区星自称将军众至万馀人据此
## 钦定古今图书集成/方舆汇编/职方典/第1251卷 > 《吴志》长沙贼区星自称将军众至万馀人据此

以叛，长沙太守孙坚讨平之。

承阳故城　，距郡百七十里。汉置县，属长沙国。新城废县　，距郡百二十里，陈置，隋省入衡山。桓伊书堂　在伊山寺。宋向子忞尝居之。庞蕴庵　在府南，即能仁寺故居，今为太平寺。宋郑向宅　在城西，今为衡阳县儒学。

合江亭　在石鼓山后。唐刺史齐映建。明万历间，沈铁竖石碣于下，题“濯缨濯足” 四字，又名曰“沧浪亭。” 书联云：“临渊直下任公钓；观水时闻孺子歌。” 今亭内犹存韩昌𥟖诗碣，宋张南轩书《禹碑》。亭　在石鼓书院前，今废。

风雩亭　在石鼓山，今废。

撷翠亭　：在花药山后。明中书舍人张同敞题曰《岳屏秋碧》。

练光亭　在城西南。宋时建，今废。

思杜亭　在城南花光山。杜甫既葬耒阳郡守刘清之登山有感，遂构亭，扁曰“思杜” ，今废。望岳亭　在雁峰寺前，唐韦虚舟建，今废。来鹿亭　在潇湘门外滨江郡守刘春建，今废。双练亭　在城北来雁塔下。曾朝节建，今废。烟雨台　在城内，今废。

竹院　在回雁峰

会讲堂　在石鼓山

《梅雪堂　》在花药山。

思政堂　“在府治后。”

雍王故城　在郡城中金鳌山，即宋潭州阃帅李芾故宅也。明初，为郡儒学。雍藩建，改为王府。王成化二十三年受封，弘治十二年之国。正德二年薨，谥曰“靖。” 无子，国除。

与春堂　在府治后。宋时建，今废。

华远堂　在宪司后，宋时建，今废。

《碧云堂　》在府城南碧云峰下。

清流阁　在城西。宋郑革故宅，今废。

大观楼　在石鼓山

仰高楼　在石鼓山，今废。

望雁楼　在回雁峰，今废。

苏轼诗：“馀碑　缺月挂疏桐，漏断人初静，时见幽人独往来，漂泊孤鸿影。惊起却回头，有恨谁能省？拣尽寒芦不可栖，寂寞吴江冷。”

韩愈《合江亭诗碑　》，张栻书，现存石鼓山。《黄华老人王廷筠诗碑　》。诗曰：“帝遣名山护此邦，千家琴瑟嵌西窗。山僧乞与山前地，招客先开四十双。挂镜台西挂玉龙，半山飞雪舞天风。寒云直上三千尺，人道高欢避暑宫。手拄一条青竹杖，真成日挂百钱游。夕阳欲下山更好，深树无人不可留。王母祠东古佛堂，人传栋宇自隋唐，年深寺废无僧住，满谷西风栗叶黄。” 朱熹“敬以直内义以方外” 八大字碑。

张栻《礼义廉耻》四大字碑　。二碑俱在衡州府儒学内。

朱熹“上帝临汝，毋贰尔心” 八大字碑　，在衡阳县学内。

张安国《书卢坦碑　》：坦为河南尉时，杜黄裳为尹，召坦立堂下，曰：“‘某家子与恶人游，破产，盍察之’？坦曰：‘凡居官廉，虽大官无厚蓄，其能积财者，必剥下以致之。如子孙善守，是天富不道之家，不若咨其不道以归于人’。黄裳惊其言，自是遇加厚。”

桂王府　因“雍藩旧基营建。王神宗第五子，万历末受封。天启七年至国初，命工部营缮司主事高道素、内监黄用董其役。自天启二年起工，至七年落成。” 崇祯二年三月初三日夜，忽暴雷雨，寝殿震塌，压死宫女六人。庚午，重为修建，绮疏丽日，画栋连云，一时创见。癸未半，灺于寇《衡山县》。

李泌故居　，在烟霞峰下。唐李泌为李辅国所谮，愿隐衡山，肃宗诏为泌治精庐于山中。胡安国故居　，在岳山西南。安国以宝文阁学士退居衡山十有五年。

铜柱　，在县西北一百二十里。吴黄武二年，都督程普与蜀将关羽分界，共铸铜柱于此。《望日亭　》，在祝融峰下。

望云亭　在半道亭畔，松杉皆古物，行人可憩。省心亭　在半山，人呼为“半山亭。” 分守姚弘暮建，知府邓以诰重建。

峻极亭　在祝融峰顶。明御史唐符建。

“道人亭　” 在岣嵝峰。

“知生” 亭　在岣嵝峰。郡人祝融建，今废。

岳心亭　在掷钵峰

“凝碧亭　” 在云居峰。

“玉虹亭　” 在双石峰。

《驾鹤亭　》在紫霄峰。

乾坤胜览亭　：在祝融峰。旧有亭，上封寺僧范铁佛其中，提学使蔡潮命诸生舁去之，立石亭中，刻“乾坤胜览” 四字。

契合亭　在祝融峰下。《文选》“郎简高逄僧与语契合处。”

仰高亭　在岳山后，提学蔡潮建。

绣壁亭　在岳山上，今废。

《半云亭　》“今废。”

“流杯亭　” 在巾紫峰下。

“一览” 亭　在巾紫峰下，知县彭簪建。

泻洪亭　在巾紫峰下，高旷可眺。

飞瀑亭　在巾紫峰下，今废。

《仙巢》“吹香亭　” 在苍筤谷。

“超然亭　” 在流杯池。

观物亭　：知县彭簪建。

《天聚亭　》在岳山下。

“讲经台　” ，在岳山上。

“拜经台　” ，在岳山前。

巾紫台　在巾紫峰左，禹南巡望祭舜处。霁雪堂　在岳庙前，朱、张二子登此，雪霁，故名。“光岳堂　” ，在岳庙前，吉水邓淮建。

《万玉堂　》“在县治内。”

嘉会堂　“在二贤祠” 内。

《岣嵝》书堂　郡人祝咏建，今废。

翠微馆　在“流杯池。” 知县彭簪建。

文昌阁　在岳山

穹林阁　在祝融峰

天霁阁　在南台寺。明弘治时，夏良胜、张治登此远望，忽积雨新晴，因名。

开云阁　在岳庙前，即韩昌黎“开云” 处。

《寿岳碑　》二字刻在祝融峰下巨石上，为宋徽宗御笔。

《寿字碑　》二字刻在祝融峰下，大径丈，宋三山黄桂书。

《轩辕弥明碑　》，唐端平二年七月立，字今磨灭过半，不可读以句。昔弥明隐居南岳水帘洞，为道士，善诗，与刘师服、侯喜有石鼎联句诗。七十二峰碑　，旧有碑刻《七十二峰图》，久裂草莽中，邓淮取而弥完之，覆以亭，在祝融顶上。金简玉书碑　，《吴越春秋》言禹治水获此书，刻石山之高处，今未有见者。

玉砂石刻　，在金简峰。石高阔数丈，下有水声，泠泠欲泻。崖间刻字云：“玉砂之水，如乳甘香，人得一啜，地久天长。” 然人迹罕到，未有见者。《耒阳县》。

桂阳故城　，东汉置。建武中徙郡治于此。金州故城　，在县北八十里。

耒阴故城　，在县鳌山口，今为市。

武侯石碑　，在县东五里。相传诸葛武侯立石誓蛮。至宋，狄青讨侬智高，立碑其右。后为雷轰石柱　，在县西五十里，高五六尺，上有字磨灭。旧可识者“天宝十一年” 五字，今亦不可问矣。《凤雏亭　》，在县境内。

访杜亭　在城南

尊经阁　在儒学明伦堂后，今废。

环秀楼　在县治东，四山拱揖如环。

常宁县

憩亭　在县北十五里。顺治九年，知县朱瑛建于洪宁桥上，后毁。康熙八年，知县张芳重建。观德亭　在儒学南。明知县谢廷举建，今废。迎旭楼　在东门外，每岁迎春处。万历二十四年，知县陈勋题曰《迎旭》。

仰廉楼　在城西廉政桥下，知县陈勋建。“青云阁　” 在城东下廊桥左。

安仁县

安仁旧治　在宜阳乡

杨梅古寨　，在县北十里。马殷将欧阳𫖳立寨以避南汉，遗迹尚存。

衡阳故城　，在县西八十里。旧《经》云“欧阳将军所筑。” 按《湘水记》，将军名星，疑区星也。

涵碧亭　在按察司后。明正德时，知县韩宗尧建，今废。

“惠民” 亭　在县治内。

憩荫亭　在县南七里

渴饮亭　，在县南十五里。下有甘泉。

文明阁　在县学左

酃县

“巢驻　，去县七十里。” 黄巢在岭南，士卒死者十二三，其徒劝之北还。巢自桂州编筏数千，乘暴水沿湘而下，抵潭州，一日陷之。酃，故潭州境也，相传其地有钱物藏窖，土人间于其地得之。飞香亭　在炎陵，今废。

“摩云亭　” “在湘山” ，今废。

五经台　邑人尹宾建，明礼部尚书尹台《记》之。“映宿台　” ，在县署内。

文昌阁　“在儒学左。”

桂阳州

平阳故城　，东晋时置。

宫市废县　，在州北九十里。陈末废。

晋宁废县　在州北三十里。东晋置，陈时废。坛山。石迹　，去州九十里，石上有巨人足迹。吊钟　，在州北四十里，地名“古社” ，有飞来钟，系古树上，至今存焉。

拂云亭　在州治。宋郡守陈傅良建。

石林亭　宋黄照邻读书处，有石列立如偃月。“仰高亭　” 在州治东。

景庄亭　：在州治西。明顾宪成建。

洞宾亭　在州东常清观后，相传吕仙曾游此。“栖真亭　” 在州治东鹿头山，明知州蒋学成建。“拙翁亭　” 在拙翁岩，知州蒋学成建。

玉液楼　“在治内” ，今废。

嘉禾县

《偕亭　》在县治左大石桥，知县汤学尹建。《莲亭　》在县署，知县蒋起蛟建。

临武县

敧眠馆　韩愈与张署枕臂敧眠处，在官山上，后改为“韩张亭。”

韩张亭　在县治后官山，因韩愈《张署》得名。“无尽藏” 三字碑　，宋武陵赵汝恒书。

“枕流漱石” 四字碑　，朱熹书。

秀岩碑　米芾书

《龙凤千岁碑　》宋仁宗御书，飞白。

蓝山县

舜乡　在县西南。“舜过化处。” “唐源” 、舜岩、舜水、舜庙诸迹俱存。

南平故城　，在县东五里。汉置。

蓝山故城　在县东北。唐县治在此。

石鼓　在丫髻山下。石壁峭立，形如悬鼓倒地。葫芦　在县东五里坪大石盘周遭里许，石上一孔，宽一尺，长二丈馀，俨若葫芦。有清泉潆洄，其下伏流地中，别出金榜山下汇为大塘。《马络带　》在羊车山后石窟中。石上书“吕公平，世传仙人过此” ，用指书之。

金盆寨　在县西。世传陈虎都瘗金盆其上，常隐现于水面，渔者每夜见之，终不能获。

“玉磬　” 在舜岩绝顶石窟中。悬石如磬，击之声闻数里。

“石阶　” 一在茅龙山，一在羊车山，相传为二妃经涉之处。

观澜亭　在东塔下。俯临舜水，远挹茅龙，南望三蓝，苍烟在目，为一邑奇观。

三里亭　在县东南

文昌阁　在儒学右

摘辰楼　在儒学左